Komisjoni määrus (EÜ) nr 2802/95,

4. detsember 1995,

teatavate kaupade koondnomenklatuuri klassifitseerimise kohta

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EMÜ) nr 2588/95, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate nomenklatuuride või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad klassifitseerida vastava veerus 2 näidatud CN-koodi alla 3. veerus esitatud põhjustel;

on asjakohane, et liikmesriigi tolli poolt väljastatud siduvat tariifiinformatsiooni, mis on seotud kaupade klassifitseerimisega koondnomenklatuuris ning mis ei vasta käesoleva määruse sätetele, võib tariifiinformatsiooni pidaja komisjoni 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, [3] artikli 12 lõike 6 alusel kohaldada veel kolme kuu jooksul;

tolliseadustiku komitee statistika- ja tariifinomenklatuuri osakond pole oma eesistuja määratud tähtaja jooksul esitanud arvamust lisatud tabeli toote nr 1 osas;

käesolevas määruses sätestatud meetmed on lisatud tabeli toote nr 2 osas kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse edaspidi koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriigi tolli poolt väljastatavat siduvat tariifiinformatsiooni, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel kohaldada veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 4. detsember 1995

Komisjoni nimel

komisjoni liige

Karel Van Miert

[1] EÜT L 256, 7.9.1987, lk 1.

[2] EÜT L 264, 7.11.1995, lk 4.

[3] EÜT L 302, 19.10.1992, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

1.Kollakaspruun siirup rauavaeguse vähendamiseks, pakitud 125 ml pudelitesse.Toote koostis 100 grammi kohta on järgmine:—naatriumferedetaat4,13 g—sorbitool24 g—glütseriin13 g—sidrunhape0,1 g—etüülalkohol, 95o0,09 g—lõhna- ja maitseaine0,01 g—propüülparahüdroksübensoaat0,01 g—metüülparahüdroksübensoaat0,08 g—vesiülejäänud kogus | 22029010 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6, grupi 30 märkusega 1a ja CN-koodide 2202, 220290 ja 22029010 sõnastusega. |

2.Magus õunamaitseline alkohoolne jook, valmistatud siidrist, suhkrusiirupist, õuna lõhna- ja maitseainest ning alkoholist, alla 2-liitristes pakendites, järgmiste analüütiliste omadustega:Tihedus 20 oCjuures: 1,0472 g/cm3Alkoholisisaldus mahuprotsentides (püknomeetri järgi)19,5 %Kuivekstrakt190 g/lSuhkrusisaldus (HPLC)—fruktoos5,7 kaaluprotsenti—glükoos6,3 kaaluprotsenti—sahharoos5,4 kaaluprotsenti | 22060051 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6 ning CN-koodide 220600 ja 22060051 sõnastusega. Vt ka harmoneeritud süsteemi rubriigi 2206 selgitavad märkused, teine lõik. |

--------------------------------------------------